मदर्स डे पर मां और सास के साथ किया लंच, बेटा वियान और बेटी समीशा भी दिखे
Bollywood Actress Shilpa Shetty Spotted In Mumbai - मदर्स डे के मौके पर मुंबई के बांद्रा में शिल्पा शेट्टी अपनी मां और सासू-मां के साथ स्पॉट हुईं। उन्होंने अपनी फैमिली के साथ लंच किया।
मदर्स डे के मौके पर मुंबई के बांद्रा में शिल्पा शेट्टी अपनी मां और सासू-मां के साथ स्पॉट हुईं। उन्होंने अपनी फैमिली के साथ लंच किया। शिल्पा के साथ उनके पति राज कुंद्रा और बच्चे वियान और समीशा भी दिखे। उन्होंने मुस्कुराते हुए पैपराजी को पोज दिए।
स्टाइलिश लुक में नजर आईं शिल्पा शेट्टी 
वीडियो में शिल्पा की मां सुनंदा शेट्टी और सास पहले ही आगे निकलते हुए दिख रहे हैं। वहीं, आउटिंग के दौरान शिल्पा रफल डिजाइन वाले वाइट टॉप और रेड कलर की मिनी स्कर्ट में दिखाई दीं। उन्होंने अपने बाल खुले रखे और ब्लैक हील सैंडल्स के साथ अपना आउटफिट कंप्लीट किया। एक्सेसरीज के तौर पर शिल्पा ने वाइट कलर का छोटा-सा बैग लिया और सनग्लासेस लगाए। उन्होंने अपने हाथ में ब्लैक रिस्ट वॉच भी पहनी थी।
राज कुंद्रा ने फोटो क्लिक ने किया मना 
पैपराजी ने राज कुंद्रा को भी फोटो क्लिक करने के लिए रोका था, लेकिन वो आगे बढ़ गए। इस बात पर शिल्पा ने हंसते हुए रियेक्ट किया और खुद आगे आकर बच्चों के साथ फोटो क्लिक करवा ली। इस वीडियो में भी राज कुंद्रा अपने चेहरे पर मास्क लगाए हुए दिख रहे हैं।
इस वजह से सोशल मीडिया पर कुछ लोग उन्हें ट्रोल भी कर रहे हैं। एक यूजर ने लिखा- अब तक राज ने मास्क लगाया हुआ है, इनके बच्चे तो बाप का चेहरा भी भूल गए हैं।